Diari Oficial de la Generalitat Valenciana


Sumari del DOGV 1618, del 10-09-1991 (1991/822557)

DECRET 147/1991, de 29 d'agost, del Consell de la Generalitat Valenciana, pel qual es crea en la Borsa de Valors de València, SA, un servei propi de gestió i tenidoria del registre comptable de valors representats mitjançant anotacions en compte i de compensació i de liquidació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/08/29/147/dof/vci/html**

### Dades del document

Número de DOGV
:   1618

Data del DOGV
:   10-09-1991

Secció del DOGV
:   DISPOSICIONS GENERALS

Número del document
:   1991/822557


Data del document
:   29-08-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 147/1991, de 29 d'agost, del Consell de la Generalitat Valenciana, pel qual es crea en la Borsa de Valors de València, SA, un servei propi de gestió i tenidoria del registre comptable de valors representats mitjançant anotacions en compte i de compensació i de liquidació.  
L?Estatut d?autonomia de la Comunitat Valenciana en l'article 31.20 del capítol I del títol III, atorga la competència exclusiva a la Generalitat Valenciana per a l?establiment i l?ordinació de centres de contractació de mercaderies i valors, d'acord amb la legislació mercantil.  
La Generalitat Valenciana va assumir les competències relatives a la Borsa de Comerç de València mitjançant el Decret 63/1988, de 9 de maig, del Consell de la Generalitat Valenciana.  
Actualment s'ha vist la necessitat de buscar noves fórmules que possibiliten la no utilització del títol- valor i a la vegada la transmissió dels drets que els títols incorporen, i el normal exercici d'aquests. La qual cosa ha portat a la utilització de sistemes informàtics, ja que la rapidesa en el tractament de la informació i les facilitats d'interconnexió, que permeten l?intercanvi a distància de milers de dades, fan que avui el tractament informàtic permeta la substitució del vell suport documental per simples referències processables en els ordinadors, fet que facilita així la tinença i la transmissió dels valors en els mercats secundaris.  
La Generalitat Valenciana considera que aquest projecte implica una tècnica operativa més àgil i funcional que contribueix a l?eficiència del mercat financer valencià, al temps que millora la gestió.  
La Llei 24/1988, de 28 de juliol, del Mercat de Valors, en l'article 54 estableix, respecte dels valors admesos a negociació en una única Borsa de Valors, la possibilitat que les comunitats autònomes amb competència en la matèria disposen la creació per la societat rectora d'aquella d'un servei propi de tenidoria del registre comptable de valors, representats per mitjà d'anotacions en compte i de compensació i liquidació.  
La Societat Rectora de la Borsa de Valors de València, SA, posseeix capacitat suficient per crear un servei de les característiques assenyalades en l'apartat anterior, dins de l?àmbit de la seua competència.  
D'altra banda, ja que es troba pendent de desplegament reglamentari allò relatiu a l?organització i a la tenidoria dels registres comptables d'anotacions i a la transformació dels títols- valors en general, el funcionament del servei d'anotacions en compte de la Borsa de Valors de València, s?ajustarà, mentrestant, a la normativa existent en l'actualitat i la liquidació i la compensació es realitzarà per un sistema fungible agilitat, fins que es passe a un sistema comú de liquidació i compensació d'anotacions en compte.  
Per tot això i a proposta del Conseller d'Economia i Hisenda, amb la deliberació prèvia del Govern valencià en la reunió del dia 29 d'agost de 1991,  
DECRETE  
Article únic  
Que la Societat Rectora de la Borsa de Valors de València, SA, crea un servei propi de gestió i tenidoria del registre comptable de valors, representats per mitjà d'anotacions en compte i de compensació i liquidació d'aquests, sempre que estiguen admesos a negociació únicament en la Borsa de València.  
DISPOSICIONS FINALS  
Primera  
S'autoritza la Conselleria d'Economia i Hisenda per a dictar les disposicions que calguen per al desplegament i l'execució del que disposa aquest decret.  
Segona  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 29 d'agost de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI